Cantina Universității de Medicină și Farmacie "Iuliu Hațieganu" Cluj continuă și în 2024 să aibă meniul care costă numai 7 lei.
Este vorba despre "Meniul Student", un concept introdus în 2023, scrie stiridecluj.ro.
"Meniul Student" este diferit în fiecare zi. Spre exemplu, marți, 5 martie, a constat într-o supă de roșii cu orez (3,5 lei) și piept de pui cu sos curry și orez basmati (10 lei). Meniului i se aplică o reducere, iar prețul final ajunge la 7 lei fix.
La cantina UMF, cea mai accesibilă din Transilvania, este și un meniu cu numai 5,5 lei, disponibil numai în anumite zile. Spre exemplu, luni, 4 martie, meniul a fost de mămăligă cu brânză, iar pentru vineri, 8 martie, va consta într-o porție de macaroane cu brânză.
Cantina UMF Cluj are și meniuri puțin mai scumpe, de 17 și chiar 18 lei, cu două feluri de mâncare și salată.